รบกวนสอบถามหน่อยค่ะเป็นประจำเดือนทุกวันมาไม่มากใส่แผ่นฟรีแคร์เต็มทุกวันแต่ประจำเดือนออกสีเหมือนช็อกโกแลตคุมกำเนิดแบบฝั่งเข็มเคยไปหาคุณค่ะแต่ตอนไปประจำเดือนมาทุกวันเหมือนกันแต่เป็นสีแดงสดค่ะคุณบอกว่าผลข้างเคียงของยาคุมแต่เป็นบ้างคนคุณให้ยาคุมของเมอซิลอนมาทานค่ะทานไปประมาณ10เม็ดก็หายแต่เมื่อหยุดทานสักพักก็มาใหม่ก็เลยทานยาคุมเม็ดคู่มาทุกวันแล้วลองหยุดทานดูค่ะเป็นแรกๆก็หลายวันแล้วค่อยๆหายแต่กลับมาเป็นอีกแต่สีไม่เหมือนเดิมค่ะคือเคยเป็นประจำเดือนสีแดงสดค่ะ สาเหตุเกิดจากอะไรค่ะ ขอบค่ะ
สวัสดีค่ะ หากฝังยาคุมกำเนิดอยู่ ผลข้างเคียงที่มักพบได้บ่อย คือการมีเลือดออกกะปริดกะปรอย หรือทำให้มีเลือดออกปริมาณมาก หรือมาติดต่อกันนาน ดังนั้น การที่มีเลือดออกมาปริมาณไม่มากทุกวัน ก็น่าจะเกิดจากผลข้างเคียงของยาฝังคุมกำเนิดได้ ซึ่งหากได้รับการรักษาด้วยการทานยาคุมกำเนิดแล้วเลือดหยุดไหล ก็แสดงว่าเป็นผลข้างเคียงของยาฝังคุมกำเนิดค่ะ อย่างไรก็ตาม หากหยุดทานยาคุมแล้วเลือดยังคงมากลับมาไหลต่อเนื่องทุกวัน หรือยังคงไหลบ่อยๆ อาจต้องพิจารณาถอดยาฝังคุมกำเนิดออก เพราะหากปล่อยให้เลือดไหลเป็นประจำ ก็จะทำให้เกิดภาวะโลหิตจางตามมาได้ หรือหากยังคงทานยาคุมต่อเนื่องไปอีก ก็จะทำให้รับผลข้างเคียงจากการได้ฮอร์โมนมากเกินไปได้ค่ะ